Komisijos sprendimas
1989 m. liepos 18 d.
nustatantis veislinių hibridinių kiaulių įrašymo į registrus kriterijus
(89/505/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1988 m. gruodžio 19 d. Tarybos direktyvą 88/661/EEB dėl veislinėms kiaulėms taikomų zootechnikos standartų [1], ypač į jos 10 straipsnio 1 dalies trečiąją įtrauką,
kadangi visose valstybėse narėse registrus tvarko arba sudaro selekcininkų asociacijos, veislininkystės organizacijos, privačios įmonės arba oficialios tarnybos;
kadangi todėl būtina nustatyti veislinių hibridinių kiaulių įrašymo į registrus kriterijus;
kadangi, prieš įrašant į registrą, turi būti įvykdyti tikslūs su giminystės linija ir identifikavimu susiję reikalavimai;
kadangi šiame sprendime numatytos priemonės atitinka Zootechnikos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Kad veislines hibridines kiaules būtų galima įrašyti į registrą, jos turi:
- būti po gimimo identifikuotos pagal šio registro taisykles,
- turėti kilmę, nustatytą pagal šio registro taisykles.
2 straipsnis
Šis sprendimas skirtas valstybėms narėms.
Priimta Briuselyje, 1989 m. liepos 18 d.